หุ้นเปิดตลาดบวกได้ตามภูมิภาค
ดัชนีหุ้นไทยเปิดตลาดบวก 8.59 จุด ตามตลาดในภูมิภาค
26 เม.ย. 2553

ดัชนีหุ้นไทยเปิดตลาดบวก 8.59 จุด ตามตลาดในภูมิภาค
ดัชนีตลาดหลักทรัพย์แห่งประเทศไทยเปิดตลาดวันแรกของสัปดาห์ บวก 8.59 จุด มาอยู่ที่ 763.17 จุด ซึ่งเป็นการบวกตามภูมิภาค หลังจากที่ตัวเลขดัชนีหลายตัวออกมาดีเกินคาด ไม่ว่าจะเป็นยอดขายภาคอสังหาริมทรัพย์ และผลประกอบการบริษัทในตลาดหุ้นสหรัฐที่ขยายตัวดี รวมไปถึงการคลายกังวลกับปัญหาหนี้สินของกรีซที่มีการเดินหน้าแก้ปัญหาลุล่วง โดยร้องขอมาตรการช่วยเหลือ 4,500 ล้านยูโรเพื่อแก้ปัญหาหนี้สิน ทำให้เรียกความเชื่อมั่นของนักลงทุนได้
สำหรับราคาทองวันนี้  สมาคมค้าทองคำรายงานราคาทองคำ 96.5% ประจำวันที่ 26 เม.ย. ทองคำแท่งรับซื้อคืนบาทละ 17,500 บาท ขายออกบาทละ 17,600 บาท ส่วนทองรูปพรรณรับซื้อคืนบาทละ 17,252.08 บาท ขายออกบาทละ 18,000 บาท